Friedebert Tuglase nimelise Ahja Kooli hoolekogu koosoleku protokoll

19.05.2021 **nr 7**

Koosolek algas kell 18.00, lõppes kell 18.50

Koosolekut juhatas Kaidi Rämman

Protokollis Tiia Tenno

Koosolekust võtsid osa: Ulvi Kade, Janely Trahv, Marin Dudarev, Kadri Vilt, Anette Saar, Kaidi Rämman,, Tiia Tenno, Rita Lutsar.

Puudusid: Raido Vilt, Toivo Narusbek, Pille Haavakats.

Päevakord:

1.       Ülevaade distantsõppe perioodist.

2.       Hindamine ja õppetöö lõpetamine eriolukorras.

3.       Liikuvused kooli personali hulgas.

4.       Muud jooksvad küsimused.

Ülevaade distantsõppe perioodist

Õppealajuhataja R.Lutsar tegi kokkuvõtte kevadisest distantsõppe perioodist.

8 õpilasel tekkisid suuremad võlgnevused ja mahajäämus õppetöös, neid kutsuti erinevatel aegadel koolimajja.

Hindamine ja õppetöö lõpetamine eriolukorras

Kuigi sellekohane hindamisjuhendi LISA 1 on saanud varasemalt hoolekogult heakskiidu, rääkis õppealajuhataja R.Lutsar veelkord üle suuremad erisused hindamisel võrreldes eelmiste aastatega ning vastas küsimustele.

Liikuvused kooli personali hulgas

Uuel õppeaastal vahetub koolis direktor. Vallavalitsus on välja kuulutanud konkursi, Ahja Kooli hoolekogu esimees K.Rämman on kaasatud vastava komisjoni töösse.

Uueks õppeaastaks tuleb koolil leida ka muusika ja kehalise kasvatuse õpetaja. R.Lutsar oli optimistlik, sest mõlemale töökohale on hetkel kandidaat olemas.

Jooksvad teemad ja küsimused:

\*R.Lutsar saatis varasemalt hoolekogu liikmetele tutvumiseks Ahja Kooli palgakorralduse juhendi. Elektrooniliselt parandusettepanekuid ei laekunud, ka koosolekul osalejatelt ei laekunud muudatusettepanekuid.

Hoolekogu järgmise korralise koosoleku toimumise aeg.

Ettepanek: tulla kokku enne 2021/2022 õppeaasta algust.

Otsus: järgmine koosolek toimub 26.augustil 2021 kell 18.00.

Koosoleku juhataja: Kaidi Rämman Protokollija: Tiia Tenno

 */allkirjastatud digitaalselt/ /allkirjastatud digitaalselt/*